Source: https://www.pracanadosah.sk/forum/?topic_title=narok-na-odstupne-v-roku-2017&page=2
Timestamp: 2019-12-13 00:34:35+00:00
Document Index: 9105266

Matched Legal Cases: ['§63', '§ 63', '§63', '§63', 'súd ', 'Súd ', 'súd ']

Pridané: 25.03.2017, 15:01:19
Užívateľ: anonym1490450077
A čo sa môže stať ak nebudem súhlasiť s jeho návrhom a on my ho aj tak pošle poštou berie sa to ako keby som sa s ním dohodla. Aké typy vypovedi my može dať? Musí byť vo výpovedi uvedené aj že mám nárok na odstupné nárok na odstupné.
Ďakujem som stoho dúfala nechcem urobiť chybu : (
Pridané: 25.03.2017, 22:03:15
Užívateľ: anonym1490475340
Dohoda musí byť podpísaná dobrovoľne a s obojstranným súhlasom, inak je neplatná. Dohoda o skončení pracovného pomeru je niečo celkom iné ako výpoveď. Výpoveď je jednostranný úkon, keď vám zamestnávateľ pošle výpoveď poštou, tak od dátumu prevzatia výpoveď platí a nezáleží na tom, či s ňou súhlasíte.
Výpoveď musí obsahovať dôvod výpovede v súlade so zákonom, inak je neplatná. Pri niektorých dôvodoch výpovede vám vzniká nárok na odstupné (napríklad §63 odsek 1 písmeno b), to je pri prepustení z organizačných dôvodov - nadbytočnosť zamestnanca a pod.), pri iných dôvodoch vám nevzniká nárok na odstupné.
V prípade dohody o skončení pracovného pomeru nemusí byť dôvod uvedený, ak to zamestnanec nepožadoval. Čiže ak chcete podpisovať dohodu, tak žiadajte uvedenie dôvodu. Ak tam dôvod uvedený nebude alebo bude nepravdivý, tak nemusíte dohodu akceptovať a nebude platná. Pokiaľ uvedený dôvod v dohode bude podľa § 63 odsek 1 a), b) alebo c), tak vám vzniká nárok na odstupné, inak nie. Čiže ak chcete uzavrieť dohodu a dostať odstupné, tak tam musia byť dôvody podľa jedného z tých troch uvedených bodov.
Pridané: 26.03.2017, 21:45:13
Užívateľ: anonym1490557300
Dobrý deň, prosím o radu. Má žena na pracovný pomer, nárok na odstupné, ak je prijatá na zastupovanie za paniu počas materskej a rodičovskej dovolenky? Pracovný pomer mi stále beží no v súčasnosti som aj ja na materskej dovolenke. Môžem sa do zamestnania vrátiť cca na krátku dobu pokým sa nevráti predchádzajúca zamestnankyňa. Prac. pomer bol uzatvorený 01.10.2014 - čiže cca 2,5 roka.
Pridané: 27.03.2017, 07:51:32
Užívateľ: anonym1490593702
Dobrý deň takže výpoved podľa zákona môžem dostať iba tieto možnosti, 4.5.2017 my končí rodičovský mám aj nárok na dovolenku za 3 roky co som bola doma zo synom. Ked že zámestavateľ my oznámil že nemá pre mňa prácu tak by som mala dostať výpoved b,a tym padom my vznika odstupné za 3 mesiace:
a) zrušenia alebo premiestnenia zamestnávateľa alebo jeho časti,
b) nadbytočnosti zamestnanca,
c) zamestnanec stratil vzhľadom na svoj zdrav. stav dlhodobo spôsobilosť vykonávať
doterajšiu prácu,
Pridané: 27.03.2017, 17:40:45
Užívateľ: anonym1490629190
Nárok na odstupné závisí od spôsobu a dôvodu skončenia pracovného pomeru. Aký je presný dôvod skončenia vo vašom prípade? Ak je to uplynutie dohodnutej doby, tak nemôžete mať nárok na odstupné.
Pridané: 27.03.2017, 17:42:14
Áno, dôvod podľa §63 odsek 1 písmeno b) sa obvykle používa pokiaľ je daná výpoveď zamestnancovi, lebo už pre neho nie je práca alebo bolo zrušená jeho pozícia a nebol preradený na inú vhodnú. V takom prípade je to s nárokom na odstupné.
Pridané: 30.03.2017, 14:59:22
Užívateľ: anonym1490877976
Dobrý deň, obraciam sa na Vás so žiadosťou o radu v tejto veci.U zamestnávateľa pracujem od 15.8.2016 a zmluvu som mal na dobu určitú do 15.2.2017, následne sme sa dohodli so zamestnávateľom o pokračovaní zmluvného vzťahu a tým pádom na dobe neurčitej.V polovici marca som dostal výpoveď k 31.3.a ako dôvod bolo uvedené skončenie prac.pomeru na dobu určitú k 31.3.2017.Predpokladám že sa jedná o neplatnú výpoveď, v danej firme už nemám záujem pracovať, mám nárok na nejaké odstupné?
Pridané: 30.03.2017, 18:52:47
Užívateľ: anonym1490892469
Výpoveď z dôvodu, ktorý uvádzate je neplatná. Pracovný pomer na dobu určitú je ukončený uplynutím jeho doby. Pokiaľ je práca so súhlasom zamestnávateľa vykonávaná aj po uplynutí doby, pracovný pomer sa mení automaticky na dobu neurčitú so všetkým, čo k tomu patrí. A teda aj výpoveď je možné dať len z dôvodov uvedených v zákone v §63. Iné dôvody nie sú platné.
Čo sa týka odstupného, to nie je možné v tejto chvíli posúdiť lebo nárok na odstupné závisí od dôvodu a spôsobu skončenia pracovného pomeru.
Ak by ste dostali výpoveď pre nadbytočnosť tak by ste vzhľadom na dĺžku trvania pracovného pomeru menej ako 2 roky nemali nárok na odstupné, ale uplatnila by sa výpovedná doba jeden mesiac.
Ak by ste skončili pracovný pomer dohodou z dôvodu nadbytočnosti, mali by ste nárok na odstupné vo výške jedného vášho priemerného mesačného zárobku.
Pridané: 31.03.2017, 09:18:41
Ďakujem za odpoveď.Podľa zákona mám 2 mesiace na to, aby som žaloval firmu za neplatnú výpoveď.V prípade že súd uzná neplatnosť výpovede a ja už v danej firme pracovať nechcem,mám nárok na vyplatenie 1 mesačného platu?
Pridané: 31.03.2017, 21:31:22
Užívateľ: anonym1490987444
Súd rozhodne o neplatnosti skončenia a teda to znamená, že pracovný pomer bude pokračovať. O tom, čo bude nasledovať, už súd nerozhoduje, iba anuluje ten neplatný úkon. Mohli by ste potom žiadať o nahradenie škody, ktorá vám tým vznikla a pod.
Ale radšej najskôr skúste zmierlivo upozorniť zamestnávateľa na to, že skončenie pracovného pomeru je neplatné, že teda nech ho ukončí platným spôsobom, buď výpoveďou s výpovednou dobou alebo dohodou s jednomesačným odstupným. Urobte to písomne a nechajte si prevzatie potvrdiť alebo pošlite poštou doporučene.
Zobrazené príspevky 11-20 z celkového počtu 61